Man vas ná hy glo meisie voor ma verkrag | Maroela Media
'n Man van Limpopo wat na bewering 'n 15-jarige meisie ten aanskoue van haar ma verkrag het voordat hy haar ontvoer het, is in hegtenis geneem.
Sers. Gerald Sedibe, woordvoerder van die polisie, het gesê 'n gewapende man het Sondag by 'n huis in die Machiding-nedersetting in Siyabuswa ingebreek waar die meisie en haar ma lê en slaap het. Hy het glo die ma se hande en voete met skoenveters vasgemaak voordat hy die tienermeisie voor haar ma verkrag het.
"Hy het daarna die vrou van haar persoonlike besittings beroof en die meisie gedwing om saam met hom te gaan. Hy het haar na sy huis geneem waar hy haar weer herhaaldelik verkrag en die volgende oggend vrygelaat het," het Sedibe gesê.
Die polisie het dadelik na die verdagte begin soek en hy is Dinsdagmiddag by sy huis in hegtenis geneem. 'n Vuurwapen is ook in die huis gevind.
"Die 28-jarige verdagte is aangekla van verkragting, ontvoering, gewapende roof en die onwettige besit van 'n vuurwapen. Hy sal binnekort in die Mdutjana-landdroshof verskyn," het Sedibe gesê.
En die regter word geskors oor wat sy sê
Ek wil graag weet wat met die storie gebeur van die regter met haar stelling wat sy gemaak het,
want hierdie laaste maand of twee het haar stelling dit oor en oor bewys
Ek is seker skokkende nuus soos die, kan in die regter se guns tel… Dis regtig siek verby…
Ek hoop die straf vir hierdie man is nie aangenaam… ek vervloek mense soos jy… wat nie net van ander mense wil steel, maar ook n kind se lewe wil verwoes… sieklik…. hoop die uitspraak is regverdig… sterkte aan die meisie van 15" wat deur hel moes gaan… en moet probeer aangaan… en so ook aan haar Ma, wat als moes aanskou…